Og tok de enn vårt liv

Og tok de enn vårt liv er en bok fra 1963 av Per Hansson som omhandler Peder Morsets, ektefellen Marits og sønnenes innsats og kamp mot okkupasjonsmakten under den andre verdenskrig.

Handling
Marit var datter til «bonden på Stugudal» som «forsømte sjelden noen anledning til å understreke at nest Vårherre kom fedrelandet».Og tok de enn vårt liv,side 12,ISBN 82-525-0574-0 Hun giftet seg med Peder Morset (som hadde verv som blant annet lærer og klokker, samt verv i det lokale overformynderiet).

Våren 1942, i Peder Morsets siste tale foran menigheten i Selbu (der han var klokker) «mante han folket til å stå fast i kampen mot tyranniet, og han sluttet med noen linjer fra Vår Gud han er så fast en borg» – «Og tok de enn vårt liv – gods, ære, barn og viv – la fare hen, la gå – de kan ei mere få – Guds rike vi beholder».Og tok de enn vårt liv,side 30,ISBN 82-525-0574-0

Tormod Morset tok flere turer fra svenskegrensen til Klegset-gården i Selbu høsten 1941.Og tok de enn vårt liv,side 31,ISBN 82-525-0574-0
. Fordi han på flere av turene fraktet enkeltvise radiosendere med våpen vedlagt, risikerte han dødsstraff om han og lasten ble pågrepet av okkupasjonsmakten. På flere av turene bar han lasten på ryggen den 90 kilometer lange turen fra svenskegrensen.Og tok de enn vårt liv,side 33,ISBN 82-525-0574-0

Familien flyktet fra Klegset-gården på den 1. mars 1943.Og tok de enn vårt liv,side 179,ISBN 82-525-0574-0 Peder Morset og 10 andre motstandsfolk ble henrettet på Kristiansten festning 19. mai 1943.

Forordet
I bokas forord skrev forfatteren at «Det alt vesentligste av stoffet har jeg kunnet kontrollere riktigheten av, og skulle en og annen detalj være blitt unøyaktig, ber jeg om leserens forståelse for oppgavens vanskelighet».

Forfatterens «særlige takk»Forord, ISBN 82-525-0574-0 gikk til Toni Schwenk (sjefen for Vollan kretsfengsel der Peder Morset ble holdt fram til han ble henrettet), Kåre Viken, Aksel Fikkan, Bjarne Eriksen, Gunnar Karlgård og Gudrun Haave.

Litteratur som ble benyttet av forfatteren var Forræderiets epoke, Gestapo i Norge, Hjemmestyrkene, Kompani Linge, Frå  lærarstriden, Lærerne som falt, og artikler av og om Rinnan-saken i Adresseavisen, Nidaros og Arbeideravisa.

Referanser



Kategori:Bøker fra 1963
Kategori:Bøker om Norge under andre verdenskrig